Diari Oficial de la Generalitat Valenciana


Sumari del DOGV 5328, del 21-08-2006 (2006/9782)

Informació pública de l'acord plenari pel qual s'aprova el projecte de reparcel·lació de la unitat d'execució número 1.
-----------------------------------------------------------------------------------------------------------------------

### Dades del document

Número de DOGV
:   5328

Data del DOGV
:   21-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9782


Organisme emissor
:   Ajuntament de Figueroles

Tipus de document
:   Anunci

Informació pública de l'acord plenari pel qual s'aprova el projecte de reparcel·lació de la unitat d'execució número 1. [2006/Q9782]  
Una vegada aprovat el projecte de reparcel·lació en la sessió plenària de data 30 de juny de 2006, es procedix a la publicació de l'acord, als efectes oportuns:  
«2. Aprovació del projecte de reparcel·lació de la unitat d'execució número 1 de Figueroles.  
Havent-ne informat de l'expedient de tramitació del programa d'actuació integrada de la unitat d'execució número 1 de Figueroles, promogut per Juan Vicente Navarro Ochando, en nom i representació de l'Agrupació d'Interés Urbanístic Residencial I de Figueroles.  
Vist que Juan Vicente Navarro Ochando, en nom i representació de l'Agrupació d'Interés Urbanístic Residencial I de Figueroles, en data 26 d'octubre de 2005 presenta davant d'este ajuntament el programa per a l'actuació integrada del desenvolupament urbanístic de la unitat d'execució número 1 de Figueroles, en què adjunta la documentació següent:  
. Programa d'actuació integrada.  
. Projecte d'urbanització.  
. Cèdula d'urbanització.  
Vist que amb data 28 d'octubre de 2005, i pel Decret de l'Alcaldia, s'admet a tràmit este programa i s'acorda sotmetre l'expedient a informació pública. Així mateix, s'acorda que siga l'urbanitzador qui s'ocupe de publicar l'anunci en el Diari Oficial de la Generalitat i en un diari de Castelló, així com d'avisar els titulars cadastrals afectats, i de deixar constància del que s'ha actuat davant l'ajuntament.  
Vist que l'alternativa tècnica en qüestió s'exposa al públic i es publica l'anunci en el Diari Oficial de la Generalitat número 5.135, de data 15 de novembre de 2005. Així mateix, es publica en el periòdic Mediterráneo i s'avisa els titulars cadastrals, i l'urbanitzador en deixa constància davant l'ajuntament.  
Vist que en el termini d'informació pública no es presenten al·legacions ni alternatives tècniques a l'exposada al públic.  
Vist que finalitza el termini de 20 dies d'exposició pública, s'obri el termini de 5 dies (art. 46 LRAU) per a la presentació de proposicions juridicoeconòmiques. Durant este termini es presenta únicament una proposta per part de l'esmentada agrupació d'interés urbanístic amb data 7 de desembre de 2005, acompanyada de la documentació següent:  
. Proposició juridicoeconòmica.  
. Conveni amb l'ajuntament.  
Vist que amb data 20 de desembre de 2005, es procedix en acte públic a l'obertura de l'única proposició juridicoeconòmica presentada per l'Agrupació d'Interés Urbanístic Residencial I de Figueroles, i que dins del termini de 10 dies hàbils següents no es presenta cap al·legació.  
Vist que en la sessió plenària de data 31 de gener de 2006, s'aprova el programa d'actuació integrada presentat per l'Agrupació d'Interés Urbanístic Residencial I de Figueroles, per al desenvolupament urbanístic de la unitat d'execució número 1 de Figueroles, així com la proposició econòmica presentada per esta agrupació i el conveni amb l'ajuntament, s'adjudica l'execució del programa a què es fa referència a favor de l'Agrupació d'Interés Urbanístic Residencial I de Figueroles.  
Vist que en data 28 de febrer de 2006 es publica, en el Diari Oficial de la Generalitat número 5.208, la informació pública de l'aprovació i l'adjudicació del programa d'actuació integrada de la unitat d'execució número 1 de Figueroles.  
Vist que en el termini d'informació pública no es presenten al·legacions.  
Vist que en data 7 d'abril de 2006, Juan Vicente Navarro Ochando, en nom i representació de l'Agrupació d'Interés Urbanístic Residencial I de Figueroles, presenta en este ajuntament el projecte de reparcel·lació de l'Agrupació d'Interés Urbanístic Residencial I de Figueroles.  
Vist que el projecte de reparcel·lació s'exposa al públic i es publica l'anunci en el Diari Oficial de la Generalitat número 5.254, de data 9 de maig de 2006, s'avisa els titulars i l'urbanitzador en deixa constància davant este ajuntament.  
Vist que en el termini d'informació pública no es presenten al·legacions.  
Atesos els articles 68 i següents de la Llei 6/1994, de 15 de novembre, Reguladora de l'Activitat Urbanística, 47 de la Llei 7/1985, de 2 d'abril, Reguladora de les Bases de Règim Local.  
Sotmesa la proposta a votació, l'Ajuntament en ple, en votació ordinària i per majoria, amb tres vots a favor (PP) i dues abstencions (PSOE), acorda:  
Primer. Aprovar el projecte de reparcel·lació de l'Agrupació d'Interés Urbanístic Residencial I de Figueroles, vinculat al programa d'actuació integrada per al desenvolupament urbanístic de la unitat d'execució número 1 de Figueroles, d'acord amb els documents aportats.  
Segon. Inscriure al Registre de la Propietat les finques resultants del projecte de reparcel·lació i donar els tràmits oportuns al projecte de reparcel·lació de conformitat amb la legislació vigent.  
Tercer. Notificar als interessats les noves finques resultants.  
Figueroles, 2 agost de 2006.. L'alcalde: Luis Gregori Herrando.